ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R

Nr. _______ din ________.2026
REFERAT DE APROBARE
la proiectul de hotărâre
privind aprobarea închirierii, prin atribuire directă, a unui spațiu  situat în

Câmpulung Moldovenesc în str. Calea Bucovinei, nr. 173, aparținând

domeniului privat al municipiului Câmpulung Moldovenesc, către

CMI DR. BRUJBU ISABELLA-CRISTINA

La iniţierea acestui proiect de hotărâre am avut în vedere solicitarea d-nei dr. Brujbu Isabella-Cristina, reprezentant al CMI DR. BRUJBU ISABELLA-CRISTINA, titulară a contractului de închiriere nr. 21675 din 18.06.2026.

 În temeiul Hotărârii Consiliului Local al Municipiului Câmpulung Moldovenesc nr. 3 din 27.01.2026 și a procesului-verbal nr. 18212/21.05.2026, încheiat cu ocazia desfășurării licitației publice pentru închirierea spațiului cu suprafața totală de 59,6 mp, situat la parterul clădirii din strada Calea Bucovinei nr. 173, mun. Câmpulung Moldovenesc și terenul aferent cu suprafața de 337 mp a fost încheiat contractul nr. 21675 din 18.06.2026 cu CMI DR BRUJBU ISABELLA-CRISTINA.
Prin adresa nr. 23709 din 2.07.2026 d-na dr. Brujbu solicită și atribuirea grupului sanitar situat la etajul clădirii, acesta fiind necesar obținerii autorizației de funcționare a cabinetului de medicină de familie închiriat, conform prevederilor Ordinului Ministerului Sănătății nr. 1338 din 2007, cu modificările și completările ulterioare. Articolul 6 alin. (10) din Anexa 1 la OMS nr. 1338/2007 prevede ”(...) cabinetul medical şi de medicină dentară va avea un grup sanitar pentru pacienţi, cu acces din sala de aşteptare, separat de cel destinat personalului sanitar”.

Menționez că până în toamna anului trecut în spațiul situat la parterul clădirii a funcționat cabinetul de medicină de familie al doamnei dr. Prodan Elena.

Pentru a veni în sprijinul cetățenilor din zona Capu Satului, prin deschiderea cabinetului de medicină de familie cât mai curând posibil, propun închirierea, prin atribuire directă a grupului sanitar situat la etajul clădirii.
Potrivit prevederilor Ordonanței de Urgență a Guvernului privind Codul administrativ, Consiliul Local are inițiative și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale, având atribuții privind administrarea domeniului public și privat al municipiului.
Ținând cont de cele prezentate mai sus supun aprobării Consiliului Local acest proiect de hotărâre.

Primar,

Negură Mihăiță
